**ΕΝΔΕΙΚΤΙΚΕΣ ΑΠΑΝΤΗΣΕΙΣ**

Η απάντηση στο ερώτημα απαιτεί τη συγκριτική ανάγνωση δύο διαφορετικών τύπων ιστορικής πηγής, εικονιζόμενου αντικειμένου, (**ΕΙΚΟΝΑ**) και γραπτού παραθέματος (**ΚΕΙΜΕΝΟ**).

**3.α.** Οι μαθητές/-τριες αναμένεται να εξηγήσουν τους λόγους για τους οποίους η Βιομηχανική Επανάσταση ξεκίνησε από την Αγγλία εστιάζοντας στα εξής:

Από το **ΕΙΚΟΝΑ:**

* τις πληροφορίες της λεζάντας
* την μεγαλοπρέπεια του Crystal Palace, το πλήθος των επισκεπτών, τα εκθέματα που σχετίζονται με τις νέες εφευρέσεις
* την αλληλεπίδραση των νέων εξελίξεων στην τεχνολογία με την ανάπτυξη της παραγωγής και την διεθνοποίηση του εμπορίου

Από την ιστορική αφήγηση του σχολικού βιβλίου [Κεφάλαιο Α. 6. Η Βιομηχανική Επανάσταση. Η Βιομηχανική Επανάσταση στην Αγγλία] μπορεί να αξιοποιηθεί το απόσπασμα:

* «[…]Ο λόγος για τον οποίο οι επαναστατικές αλλαγές… νομοθεσία που ευνοούσε την απρόσκοπτη λειτουργία της αγοράς[…]»

Συγκεκριμένα μπορούν να αξιοποιηθούν πληροφορίες αναφορικά με:

* τις επαναστατικές αλλαγές στην τεχνολογία και στην οργάνωση της βιομηχανικής παραγωγής που συνέβησαν πρώτα στην Αγγλία
* τις προόδους σε επιμέρους τομείς της βιομηχανικής παραγωγής (κλωστοϋφαντουργία)
* ύπαρξη κεφαλαίων για επενδύσεις
* ελεγχόμενες πηγές πρώτων υλών- αγορές εμπορικών προϊόντων στις αποικίες- εμπορικός στόλος- ασφαλής μεταφορά προϊόντων
* μεγάλες ποσότητες γαιάνθρακα
* αναπτυγμένο πιστωτικό σύστημα και νομοθεσία που ευνοούσε τη λειτουργία της αγοράς.

**3.β.** Οι μαθητές/-τριες αναμένεται να επισημάνουν τις συνέπειες αυτού του φαινομένου στην αγγλική κοινωνία και τις συνθήκες ζωής στις εργατικές συνοικίες των βιομηχανικών πόλεων, εστιάζοντας στα εξής:

Από το **ΚΕΙΜΕΝΟ**:

* «Τέτοια είναι η παλιά πόλη του Μάντσεστερ… τα χρώματά της δεν είναι αρκετά σκληρά για να μας παρουσιάσουν… αποτελεί πρόκληση σ’ όλους τους κανόνες της υγιεινής και του αερισμού.»
* «[…]στην καρδιά της δεύτερης πόλης της Αγγλίας, και της πρώτης βιομηχανικής όλης του κόσμου.»
* «[…]για τη φρικαλέα κατάσταση αυτής της κόλασης πάνω στη γη.»
* «[…]τη φρίκη μας και την αγανάκτησή μας είναι πρόσφατο και χρονολογείται απ’ τη βιομηχανική εποχή.»

Από την ιστορική αφήγηση του σχολικού βιβλίου [Κεφάλαιο Α. 6. Η Βιομηχανική Επανάσταση. Η Βιομηχανική Επανάσταση στην Αγγλία] μπορεί να αξιοποιηθεί το απόσπασμα:

* «[…]Υπήρχε επίσης το διαθέσιμο εργατικό δυναμικό... που να μην προβάλλουν προσκόμματα στην ανεξέλεγκτη παραγωγή προϊόντων.[…]»